Therese Johaug brakk hånda igjen: Bjørgen: - Ikke mange forsto hvor alvorlig det var
Det avslører den 35 år gamle skidronningen overfor svenske Expressen. – Jeg var med på økten, men oppfattet ikke hva som skjedde i og med at jeg var 100 meter bak. Det var ikke mange som forsto hvor alvorlig det var før etter at økten var ferdig, men det er fryktelig trist, sier Bjørgen til den svenske avisen. Bakgrunn: Therese Johaug med brudd i hånden - igjen Forrige gang: Holdt skaden hemmelig Bjørgen, som går glipp av kommende sesong fordi hun skal bli mor i vinter, har store planer om å gjøre comeback, og fortsatt henger hun med når landslaget trener. Derfor var hun også med i dag. Hun tror imidlertid ikke at Johaug - som har sagt at hun ikke kan dominere som Bjørgen - sitt nye brudd trenger å få betydning for 27-åringens sesong. – Nå vet vi ennå ikke konsekvensene av det her, men Therese er i veldig bra form akkurat nå. Så hvis det betyr en kortere hvile for henne, tror jeg ikke det trenger å bety noe som helst, sier Bjørgen. Kjæresten om Johaug: – Hun er en nydelig jente – Så du tror ikke skaden nødvendigvis påvirker verdenscupsesongen hennes? spør Expressen. – Nei. Da hun skadet den andre hånden på samme vis tidligere i sesongen, ble det vel bare 10 dagers opphold fra rulleski. Men det er litt tidlig å si enn så lenge, svarer Bjørgen. Therese Johaug har nå dratt tilbake til Norge for å undersøke skaden nærmere. – Hun har allerede reist hjem. Det er litt tidlig å si hvilke konsekvenser dette får for Therese. Forrige gang var det 10-12 dager med alternativ trening, men om dette er mer komplisert, er vanskelig å si, sier landslagstrener Egil Kristiansen til NTB. – Hun skal konferere med ekspertisen hjemme i Norge i kveld (torsdag) eller i morgen. Da vil vi ha litt flere svar. – Hva betyr dette for treningen framover? – Hun gjør alternative ting. Det er ingen krise, fastslår Kristiansen overfor nyhetsbyrået.
Marit Bjørgen (35) var med på løpeturen der Therese Johaug (27) falt og pådro seg et brudd i et fingerben. Men hverken hun eller de andre på turen skjønte alvoret med en gang.